เดือนนี้ประจำเดือนมาผิดปกติค่ะ มาเยอะกว่าทุกเดือน มาเกิน7วัน มาเร้วกว่าทุกเดือนด้วยค้ะ แล้วเดือนนี้ปวดท้องมาก ครุก้แนะนำว่าถ้ากินยาแก้ปวดท้องก้ต้องกินตลอดชีวิตถ้าประจำเดือนมาเกิน7มันจะเป็นอะไรมั้ยค้ะ
สวัสดีค่ะ หากยังอยู่ในช่วงวัยรุ่น และเพิ่งมีประจำเดือนที่มานานกว่า 7 วันเป็นครั้งแรก อาจยังไม่ถือว่าผิดปกติ เนื่องจากในช่วงวัยรุ่น การทำงานของรังไข่อาจยังไม่สมบูรณ์ส่วนอาการปวดท้องประจำเดือนก็เช่นกัน หากยังอยู่ในช่วงวัยรุ่น อาการปวดท้องประจำเดือนดังกล่าวถือเป็นการปวดประจำเดือนชนิดปฐมภูมิ ซึ่งไม่ได้เกิดจากความผิดปกติของมดลูกหรือรังไข่ เชื่อว่ามีสาเหตุมาจากการเปลี่ยนแปลงของฮอร์โมนในระหว่างมีประจำเดือน และมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติและมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อยดังนั้นแนะนำให้สังเกตอาการไปก่อนค่ะ หากในรอบต่อๆ ไป ประจำเดือนยังคงมานานกว่า 7 วันทุกครั้ง หรือมีปริมาณประจำเดือนมาก เช่น ต้องเปลี่ยนผ้าอนามัยทุก 2 ชั่วโมง หรือประจำเดือนมาบ่อย โดยมีระยะห่างน้อยกว่า 21 วัน ในทุกๆ รอบ จะถือว่าผิดปกติ ควรไปพบแพทย์เพื่อหาสาเหตุค่ะสำหรับอาการปวดประจำเดือน การบรรเทาปวดในเบื้องต้น เช่น การประคบอุ่นที่ท้องน้อยด้วยกระเป๋าน้ำร้อนการอาบน้ำอุ่น การแช่น้ำอุ่นในอ่าง ดื่มน้ำมากๆ หลีกเลี่ยงเครื่องดื่มที่มีคาเฟอีน เช่น ชา กาแฟ น้ำอัดลมหรือช็อกโกแลตไม่ใส่เสื้อผ้าที่รัดช่วงเอวแน่นเกินไป ทานแก้ปวด เช่นพาราเซตามอล (paracetamol)หรือยาในกลุ่มยาต้านอักเสบชนิดไม่ใช่สเตียรอยด์ (NSAID)เช่น พอนสแตน (ponstan)ไอบูโพรเฟน (ibuprofen)เป็นต้น